**I. Условия за участие**

За обявените места могат да кандидатстват всички преподаватели от Факултета/Филиала (на щат в ПУ или хонорувани). В рамките на една академична година преподавателска мобилност може да се осъществи само веднъж. Приоритет се дава на преподаватели, осъществяващи мобилност за първи път, или в случаите, когато мобилността:

* е съществена част от учебната програма на приемащата институция;
* води до разработване на нови учебни материали;
* ще доведе до повишаване на професионалните компетентности на кандидата;

ще бъде използвана за укрепване и развитие на връзките между институциите – партньори;

* се реализира от млади и изявени преподаватели.

**II. Процедура за кандидатстване**

Кандидатите подават в ……… каб. **молба за Еразъм визита** и **Споразумение за мобилност с цел преподаване**, одобрено от приемащата институция, в срок до …………………………… г.

**III. Селекция и класиране**

Селекционната процедура е задължителна само когато броят на кандидатите за съответния университет е по-голям от броя финансирани мобилности. В тези случаи разглеждането на кандидатурите и изборът се провежда от Деканския съвет в присъствие на факултетния Еразъм-координатор. Ако член на Деканския съвет е кандидат за дадена мобилност, за която има по-голям брой кандидати от броя на местата, същият не участва в селекционната процедура.

Протоколът от заседанието на Деканския съвет, включващ имената на класираните преподаватели и резервите (ако има такива), се предава в Международен отдел в срок най-късно **до 1 седмица след заседанието.**

**IV. Подготовка на мобилността**

Подписаното Споразумение за мобилност с цел преподаване, заедно с молба за командировка /по образец/ до Ректора, се предава в Международен отдел за подпис от Институционалния Еразъм-координатор, както и за изготвяне на командировъчна заповед. След подписването на заповедта в МО се изготвя Договор за мобилност с цел преподаване, който се подписва от преподавателя и Ректора. Полагаемата се финансова субсидия в евро (за индивидуална подкрепа и транспортни разходи) се превежда по банков път.

**V. Продължителност и финансиране на преподавателската мобилност**

Максимална продължителност на мобилността - 5 работни дни; минимална продължителност - 2 работни дни.

Дните за пътуване не се включват в продължителността на мобилността.

Изискването за минимален хорариум от **8 учебни часа** е задължително - независимо от продължителността на престоя.

Продължителността на мобилността се удостоверява с:

1. Документ от приемащия университет, удостоверяващ продължителността на престоя и лекторския хорариум на преподавателя.

2. Оригинали на билети/бордни карти.

При реализирана мобилност с по-кратка от посочената в Договора за мобилност продължителност преподавателят възстановява сумата, съответстваща на нереализирания престой в страната домакин.

В офиса на Международно сътрудничество при г-н Кирил Иванов ще се подават и документите за мобилност на ПРЕПОДАВАТЕЛИ с цел обучение (до **15.04.2021 г.**). Припомням Ви критериите в прикачен файл към писмото.

**И тази година продължава възможността за осъществяване на Еразъм-мобилност на непреподавателския персонал**:

1) **за непреподавателския състав към факултетите** (възползват се от местата по договорите на съответните факултети, към които принадлежат) и 2) **за административно-помощния персонал на Университета**(възползват се от местата за обучение в договорите на всички факулети/ филиали) .

Тези кандидатури ще се селектират от специална комисия.

Документите за мобилност на непреподавателския персонал с цел ОБУЧЕНИЕ се подават при Кирил Иванов в стая 118 до **16.04.2021 г.**

Специализираната комисия ще селектира кандидатите по два основни критерия:

1. Владеене на работния език на мобилността.

2. Целесъобразност на работния план, който отговаря на длъжността на кандидата и ще доведе до повишаване на неговите специфични компетентности.

Моля селекционните процедури да бъде обявени възможно най-скоро на сайтовете на **Факултетите/ Филиалите** - партниращи институции, срокове и критерии.